119. ΠΡΟΕΔΡΙΚΟ ΔΙΑΤΑΓΜΑ υπ' αριθ. 347 της 25 Αυγ./2 Σεπτ. 1993 (ΦΕΚ Α' 146) Λήψη μέτρων για την ασφάλεια της υπεραστικής συγκοινωνίας. Έχοντας υπόψη : 1.Τις διατάξεις του άρθρ. 12, παρ. 2, εδάφ. β' για τα αναγκαία μέτρα ασφαλείας της υπεραστικής συγκοινωνίας και του εδαφ. δ' περί καταρτισμού και εγκρίσεως προγράμματος εκτελεστέων έργων του Νόμ. 3155/55 "περί κατασκευής και συντηρήσεως οδών" (ΦΕΚ Α' 63). 2.Τις διατάξεις του άρθρ. 27 του Νόμ. 2081/1992 (ΦΕΚ Α' 154). 3.Το γεγονός ότι από τις διατάξεις του παρόντος δεν προκαλείται δαπάνη εις βάρος του κρατικού προϋπολογισμού. 4.Την αριθ. 556/1993 γνωμοδότηση του Συμβουλίου της Επικρατείας μετά από πρόταση του Υπουργού Περιβάλλοντος, Χωροταξίας και Δημοσίων Έργων, αποφασίζουμε : Άρθρ.1.-Για την εφαρμογή των διατάξεων του παρόντος δ/τος και σύμφωνα με τα άρθρ. 2, 3 του Νόμ. 3155/55 "περί κατασκευής και συντηρήσεως οδών", ορίζονται ως : 1.Βασικό Εθνικό Οδικό Δίκτυο είναι το τμήμα εκείνο του Εθνικού Οδικού Δικτύου που συνδέει : α)τα σπουδαιότερα αστικά κέντρα μεταξύ τους και β)τη χώρα με άλλες επικράτειες απευθείας ή με παρέμβαση πορθμείων. 2.Δευτερεύον Εθνικό Οδικό Δίκτυο είναι το τμήμα εκείνο του Εθνικού Οδικού Δικτύου που συνδέει Βασικούς Εθνικούς Οδικούς άξονες μεταξύ τους ή με μεγάλα αστικά κέντρα, λιμάνια, αεροδρόμια ή με τόπους εξαιρετικού τουριστικού ενδιαφέροντος ή είναι οδικοί άξονες για τους οποίους έχει γίνει παραλλαγή με Βασικό Εθνικό Οδικό Δίκτυο. 3.Τριτεύον Εθνικό Οδικό Δίκτυο είναι το τμήμα εκείνο του Εθνικού Οδικού Δικτύου που έχει αντικατασταθεί με νέες χαράξεις Εθνικού Οδικού Δικτύου ή εξυπηρετεί μετακινήσεις σε περιοχές με αρχαιολογικό, τουριστικό, ιστορικό ή αναπτυξιακό ενδιαφέρον. 4.Πρωτεύον Επαρχιακό Οδικό Δίκτυο είναι το τμήμα εκείνο του Επαρχιακού Οδικού Δικτύου που συνδέει αστικά κέντρα με το Εθνικό Οδικό Δίκτυο, καθώς και περιοχές με αρχαιολογικό, τουριστικό, ιστορικό ή αναπτυξιακό ενδιαφέρον. 5.Δευτερεύον Επαρχιακό Οδικό Δίκτυο είναι το τμήμα εκείνο του Επαρχιακού Οδικού Δικτύου που συνδέει Δήμους ή Κοινότητες εκτός της Πρωτεύουσας του Νομού μεταξύ τους. Η κατάταξη του Εθνικού οδικού Δικτύου σε Βασικό, Δευτερεύον και Τριτεύον Δίκτυο γίνεται σύμφωνα με τα παραπάνω κριτήρια και με απόφαση του Υπουργού Περιβάλλοντος, Χωροταξίας και Δημοσίων Έργων μετά από σύμφωνη γνώμη του Συμβουλίου Δημοσίων Έργων και δημοσιεύεται στην Εφημερίδα της Κυβερνήσεως. Η κατάταξη του Επαρχιακού Οδικού Δικτύου σε Πρωτεύον και Δευτερεύον γίνεται με απόφαση του Υπουργού Περιβάλλοντος, Χωροταξίας και Δημοσίων Έργων και εισήγηση του Γενικού Γραμματέα Περιφέρειας μετά από πρόταση των κατά τόπους αρμοδίων Νομαρχών και σύμφωνη γνώμη του Νομαρχιακού Συμβουλίου Δημοσίων Έργων και δημοσιεύεται στην Εφημερίδα της Κυβέρνησης. Άρθρ.2.-1.Η γραμμή δόμησης στο Οδικό Δίκτυο εκτός εγκεκριμένου σχεδίου πόλεως ορίζεται ως εξής : α.Στο Βασικό Εθνικό Οδικό Δίκτυο 60 μέτρα από τον άξονα της οδού και όχι λιγότερο των 40 μέτρων από το όριο αυτής. β.Στο Δευτερεύον Εθνικό Δίκτυο 45 μέτρα από τον άξονα της οδού και όχι λιγότερα των 30 μέτρων από το όριο αυτής. γ.Για τα τμήματα του Εθνικού Οδικού Δικτύου που έχουν χαρακτηρισθεί, κατασκευασθεί, ολοκληρωθεί σαν αυτοκινητόδρομοι ή οδοί ταχείας κυκλοφορίας όπως ορίζονται στο Νόμ. 2094/92 με παράπλευρους δρόμους (SERVICE ROADS), σε επαφή με την κυρία οδό ή και σε απόσταση από αυτή, τα κτίρια τοποθετούνται στην οριζόμενη απόσταση από τον άξονα της κυρίας οδού και 20 μέτρα από τον άξονα του παράπλευρου (S.R.). Στην περίπτωση που δεν έχουν διαμορφωθεί παράπλευροι δρόμοι ισχύουν οι αποστάσεις των παρ. (α) και (β) του παρόντος. δ.Στο Τριτεύον Εθνικό και στο Εθνικό Οδικό Δίκτυο των νήσων πλην Κρήτης, Ρόδου, Κερκύρας 30 μέτρα από τον άξονα της οδού. ε.Στους παράπλευρους δρόμους (S.R) του Εθνικού Οδικού Δικτύου εκτός των αυτοκινητοδρόμων και οδών ταχείας κυκλοφορίας 20 μέτρα από τον άξονα του δρόμου. στ.Στο Πρωτεύον Επαρχιακό Οδικό Δίκτυο 20 μέτρα από τον άξονα της οδού. ζ.Στο δευτερεύον Επαρχιακό οδικό δίκτυο και στο Επαρχιακό Οδικό Δίκτυο των νήσων πλην Κρήτης, Ρόδου, Κερκύρας, τουλάχιστον 6 μέτρα από το όριο της οδού. η.Στο Δημοτικό ή Κοινοτικό Οδικό Δίκτυο 6 μέτρα από το όριο της οδού. 2.Η γραμμή δόμησης στα τμήματα του οδικού δικτύου που περιλαμβάνονται μέσα στα όρια οικισμών προϋφισταμένων του 1923 χωρίς εγκεκριμένο σχέδιο πόλης ή μέσα στα όρια οικισμών κάτω των 2.000 κατοίκων οριοθετημένων σύμφωνα με το από 24.4.85 Π.Δ/γμα (ΦΕΚ 181 Δ/850, όπως ισχύει, ορίζεται ως εξής: α.Στο Βασικό Εθνικό Οδικό Δίκτυο 30 μ. από τον άξονα της οδού και όχι λιγότερο των 20 μ. από το όριο της οδού. β.Στο Δευτερεύον Εθνικό Οδικό Δίκτυο 25 μ. από τον άξονα της οδού και όχι λιγότερο των 10 μ. από το όριο της οδού. Μετά τη σελ. 578,514) Σελ. 578,515 Τεύχος 1231-Σελ. 69 Κατασκευή και Συντήρηση Οδών 23.Ζ.α.118-119 γ.Για τα τμήματα του Εθνικού Οδικού Δικτύου που έχουν χαρακτηρισθεί, κατασκευασθεί, ολοκληρωθεί σαν αυτοκινητόδρομοι ή οδοί ταχείας κυκλοφορίας, όπως ορίζονται στο Νόμ. 2094/92 με παράπλευρους δρόμους (SERVICE ROADS), σε επαφή με την κύρια οδό ή σε απόσταση από αυτή, τα κτίρια τοποθετούνται στην οριζόμενη απόσταση από τον άξονα της κυρίας οδού και 6 μέτρα από το όριο του παράπλευρου δρόμου. Στην περίπτωση που δεν έχουν διαμορφωθεί παράπλευροι δρόμοι ισχύουν οι αποστάσεις των περιπτ. α και β του παρόντος. δ.Στο Τριτεύον Εθνικό οδικό Δίκτυο και στο Εθνικό Οδικό Δίκτυο των νήσων πλην Κρήτης, Ρόδου, Κερκύρας 6 μέτρα από το όριο της οδού. ε.Στους παράπλευρους δρόμους (S.R.) του Οδικού Δικτύου εκτός των αυτοκινητοδρόμων και οδών ταχείας κυκλοφορίας 6 μέτρα από το όριο της οδού. στ.Στο Πρωτεύον Επαρχιακό Δίκτυο, Δευτερεύον Επαρχιακό και Δημοτικό ή Κοινοτικό Οδικό Δίκτυο, εάν υπάρχει διαμορφωμένη οικοδομική γραμμή σε ικανό μήκος διατηρείται αυτή ή άλλως 3 μέτρα από το όριο της οδού. 3.Το όριο της οδού εφόσον δεν είναι καθορισμένο με απαλλοτρίωση λαμβάνεται σε απόσταση 5 μέτρων για το Εθνικό Οδικό Δίκτυο και 3 μέτρων για το λοιπό οδικό δίκτυο από το σημείο συνάντησης του εξωτερικού άκρου της τάφρου ή του πρανούς του εκχώματος ή επιχώματος με το φυσικό έδαφος. 4.Στο όριο των ιδιοκτησιών με την οδό είναι δυνατή ή τοποθέτηση περιφράγματος, σύμφωνα με τις διατάξεις του άρθρ. 18 του Νόμ. 1577/85 Γ.Ο.Κ. (ΦΕΚ Α' 210). 5.Οι αποστάσεις που ορίζονται ανωτέρω δεν εφαρμόζονται για τις προσθήκες καθ' ύψος σε νόμιμα υφιστάμενα κτίρια. Άρθρ.3.-1.Οι αποστάσεις που προβλέπονται στο άρθρ. 2 του παρόντος εφαρμόζονται για τις περιπτώσεις που προγραμματίζεται με απόφαση του Υπουργού Περιβάλλοντος, Χωροταξίας και Δημοσίων Έργων ή του Νομάρχη, η κατασκευή έργων στο Εθνικό ή Επαρχιακό Δίκτυο αντίστοιχα. Τέτοια έργα είναι κυρίως οδοί παρακαμπτήριοι, περιμετρικοί συνδετήριοι, κυκλοφοριακοί κόμβοι κ.λπ., και προβλέπονται από εγκεκριμένα ρυθμιστικά σχέδια ή Γ .Π.Σ. και περιλαμβάνουν τα εντός ή εκτός εγκεκριμένου σχεδίου πόλης τμήματα οδών. Η εφαρμογή των διατάξεων της προηγούμενης παραγράφου αρχίζει από τη δημοσίευση στην Εφημερίδα της Κυβερνήσεως της απόφασης που προβλέπεται σ' αυτήν και η οποία συνοδεύεται από την εγκεκριμένη μελέτη με καθορισμένο τον άξονα και  Σελ. 578,516 Τεύχος 1231-Σελ. 70 την ζώνη διέλευσης του έργου και προγραμματιζόμενο χρόνο υλοποίησης του έργου όχι πέραν της τριετίας δυνάμενο να ανανεωθεί μία φορά μόνο. 3.Από την έκδοση της σχετικής απόφασης δεν επιτρέπεται η έκδοση οικοδομικών αδειών για ανέγερση κτιρίων και η εκτέλεση εργασιών στη ζώνη διέλευσης της οδού. Άρθρ.4.-Από την ισχύ του δ/τος αυτού καταργούνται : α.Το Β.Δ. της 26ης Αυγ./8 Σεπτ. 1936 (ΦΕΚ 392) όπως τροποποιήθηκε και συμπληρώθηκε μεταγενέστερα. β.Το άρθρ. 1 του Β.Δ. της 23 Οκτ./14 Νοεμ. 1959 (ΦΕΚ 252) όπως τροποποιήθηκε και συμπληρώθηκε μεταγενέστερα. γ.Κάθε άλλη διάταξη που αντίκειται στις διατάξεις του παρόντος. Η ισχύς του παρόντος δ/τος αρχίζει ένα μήνα από τη δημοσίευσή του στην Εφημερίδα της Κυβερνήσεως. Αιτήσεις που υποβλήθηκαν για χορήγηση οικοδομικής άδειας πριν την ημερομηνία ισχύος του παρόντος θα εξετάζονται με τις προγενέστερες διατάξεις. 23.Ζ.α.119 Κατασκευή και Συντήρηση Οδών